钦定古今图书集成/明伦汇编/官常典/第585卷 > 《为建平王让镇南徐州刺史启》江淹
## 钦定古今图书集成/明伦汇编/官常典/第585卷 > 《为建平王让镇南徐州刺史启》江淹

臣言：“臣誓惟殃衅，频写曲折，慊慊狂愚，冀蒙哀吊。而

州，臣乏素能，或所不任，况在忧年，必取黜辱，特为开
非常之恩，借权制之义，紊礼灭经，实翦治本。臣又能
身祈命请，一感天地，踯躅表启，心容已䩄，犹疑大道”
之行，墨缞不兴，孝治天下，通丧获遂。陛下覆被仁明，
品物无漏，岂于微臣，独不蠲鉴，燋鲠在躬，辄复尘触。
伏愿暂辍听览，少怜苫草，则臣死之日，犹生之年。临
启恍惚，魂识无主，不胜殒越怵息之心。